text: [{"text_idx": "#000003", "text": "Si\u0301\u00f0an Neistin tapti ha\u0301lvfinalurnar i\u0301 steypakappingini hava t\u00e6r ligi\u00f0 eitt sindur undir radaranum. Steypavinnararnir u\u0301r Kyndli fingu ikki ste\u00f0ga\u00f0 Mariu P. No\u0301lsoy i\u0301 a\u0301lopinum, og h\u00f8vdu trupulleikar at fa\u0301a bo\u0301ltin framvi\u00f0 Jovanu Stranjanac i\u0301 Neistama\u0301linum."}, {"text_idx": "#000004", "text": "Fyrra ha\u0301lvfinalan var o\u0301gvuliga spennandi til si\u0301\u00f0sta enda, men Neistin dro\u0301g longsta stra\u0301\u00f0i\u00f0. Onnur ha\u0301lvfinala gj\u00f8rdist aldrin ordiliga spennandi, og neistakvinnurnar fingu steg\u00f0a\u00f0 kyndilsa\u0301lopinum, og vunnu greitt til endans."}, {"text_idx": "#000006", "text": "No\u0301gvar bjargingar fra\u0301 Jovanu, saman vi\u00f0 einari sterkari verju, l\u00f8gdu lunnar undir at Maria smekka\u00f0i 21 bo\u0301ltar i\u0301 kyndilsma\u0301li\u00f0 i\u0301 tveimum dystum."}, {"text_idx": "#000007", "text": "Ta\u00f0 ver\u00f0ur spennandi at si\u0301ggja um Neistin fer at bjo\u0301\u00f0a H71 upp til dans i\u0301 finalunum, ella kanska \u00f8vugt. Vit skulu minnast til at H71 ju\u0301st tapti i\u0301mo\u0301ti Kyndli i steypafinaluni."}, {"text_idx": "#000009", "text": "Sum fleiri skriva og siga, so er ta\u00f0 ju\u0301st hetta vit vilja hava i\u0301 ha\u0301lvfinalunum til F\u00f8royameistaraheiti\u00f0. Fullar hallir, hart sp\u00e6l og spenning. B\u00e6\u00f0i i\u0301 Kollafir\u00f0i og i\u0301 Vestmanna sat man sum hyggjari vi\u00f0 kensluni av at ta\u00f0 kundi fari\u00f0 ba\u0301\u00f0ar vegir. Dysturin i\u0301 Vestmanna skuldi ennta\u0301 i\u0301 longda leikti\u0301\u00f0 fyri at finna ein vinnara."}, {"text_idx": "#000010", "text": "Ta\u00f0 s\u00e6st at b\u00e6\u00f0i li\u00f0ini l\u00f8gdu no\u0301gv fyri at standa i\u0301 finaluni i\u0301mo\u0301ti H71. Vestmennningar, verandi f\u00f8royameistarar, tykjast sum at finna ta\u00f0 go\u0301\u00f0a sp\u00e6li\u00f0 fram ta\u0301 ta\u00f0 stendur mest a\u0301. Ta\u00f0 gj\u00f8rdu teir i\u0301 Kollafir\u00f0i, og eisini leingi i\u0301 dystinum i\u0301 Vestmanna."}, {"text_idx": "#000011", "text": "Mladen Mjerimacka sum sto\u0301\u00f0 ein branddyst i\u0301 Kollafi\u00f0ri, leita\u00f0i eina l\u00f8tu eftir bjargingunum i\u0301 n\u00e6sta dystinum. Men ta\u0301 t\u00e6r komu, vi\u0301sti hann hvi\u0301 hann onkunti\u0301\u00f0 ver\u00f0ur sky\u0301rdur f\u00f8roya besti ma\u0301lma\u00f0ur, sum Andrias Eriksen seg\u00f0i vi\u00f0 Sju\u0301r\u00f0 beinlei\u00f0is i\u0301 Fm1, eftir sigurin i\u0301 kollafi\u00f0ri."}, {"text_idx": "#000012", "text": "Kollfir\u00f0ingar greiddu ho\u0301ast alt si\u0301na skyldu eftir longda leikti\u0301\u00f0 i\u0301 Vestmanna, og sloppu sostatt undan einum sto\u0301rum vo\u0301nbro\u0301ti fyribils. Teir rey\u00f0u hava til hetta kappingara\u0301ri\u00f0 lagt no\u0301gv fyri at vinna. Fleiri leikarar eru komnir til felagi, men higartil hava u\u0301rslitini veri\u00f0 svingandi. Sto\u0301ra vo\u0301nbroti\u00f0 i\u0301mo\u0301ti Neistanum, i\u0301 ha\u0301lvfinalunum i\u0301 steypakappingini, var uttan iva tungt fyri kollfi\u00f0ringar, og nu\u0301 skulu teir royna seg i\u0301 einum tri\u00f0ja og avger\u00f0andi dysti i\u0301mo\u0301ti Vi\u0301f fyri si\u0301\u00f0an at m\u00f8ta H71 i\u0301 finalunum, um teir \u00e6tla s\u00e6r hei\u00f0ursmerki i\u0301 a\u0301r."}, {"text_idx": "#000013", "text": "Filip Jojic fekk ein snudd i\u0301 dystinum i\u0301 Vestmanna, og eftir ti\u0301 sum tey siga i\u0301 Vestmanna, er ivasamt um hann sp\u00e6lir aftur komandi dyst. Flest \u00f8ll h\u00f8vdu sakna\u00f0 Filip um hann var skaddur, men serliga Vi\u0301f hava t\u00f8rv a\u0301 honum um teir skulu gera s\u00e6r vo\u0301nir um enn eina FM-finalu. Tri\u0301ggir leikarar eru serliga umra\u0301\u00f0andi hja\u0301 Vi\u0301f sum eg si\u0301ggi ta\u00f0. Ta\u00f0 eru sja\u0301lvandi Mladen og Filip, og so Hanus Christophersen sum hesar ha\u0301lvfinalunar hevur veri\u00f0 \u00f8giliga avger\u00f0andi fyri Vi\u0301f."}, {"text_idx": "#000015", "text": "Ta\u00f0 hevur ligi\u00f0 i\u0301 luftini at Stj\u00f8rnan skjo\u0301tt fo\u0301r at koppa H71. T\u00e6r hava sp\u00e6lt nakrar t\u00e6ttar dystir i\u0301gj\u00f8gnum kappingara\u0301ri\u00f0, men enn hava t\u00e6r ikki vunni\u00f0 a\u0301 ungu kvinnunum u\u0301r Hoyvi\u0301k. Heldur ikki hesa fer\u00f0 eydna\u00f0ist ta\u00f0 hja\u0301 Duritu Jojic og kompani\u0301."}, {"text_idx": "#000016", "text": "Spenningurin lu\u0301rdi eina l\u00f8tu i\u0301 Klaksvi\u0301k, og eina l\u00f8tu i\u0301 Hoyvi\u0301k, og ta\u00f0 mangla\u00f0i li\u0301ti\u00f0 at endin i\u0301 Hoyvi\u0301k bleiv ein ordiligur gysari. Klaksvi\u0301kskvinnurnar vi\u0301stu veruliga styrki ta\u0301 t\u00e6r bardu seg upp fra\u0301 at hava veri\u00f0 aftanfyri vi\u00f0 a\u0301tta ma\u0301lum, fyri si\u0301\u00f0an mi\u00f0skei\u00f0is i\u0301 seinna ha\u0301lvleiki hava m\u00f8guleika at javna."}, {"text_idx": "#000017", "text": "Leikararnir hja\u0301 Stj\u00f8rnuni hava ofta sagt vi\u00f0 mi\u00f0larnar, at ta\u00f0 by\u0301r meira i\u0301 teimum, ta\u0301 t\u00e6r tepurt hava tapt fyri oddali\u00f0unum. Framgongd er at ho\u0301ma, og hava t\u00e6r n\u00f8kulunda sama ho\u0301p n\u00e6sta kappingara\u0301r, fara t\u00e6r uttan iva at taka fleiri stig fra\u0301 hinum toppli\u00f0unum."}, {"text_idx": "#000018", "text": "Klaksvi\u0301kingar megna\u00f0u ikki at skapa tann spenningin sum fleiri h\u00f8vdu vo\u0301na\u00f0, og H71 vi\u00f0 O\u0301la Mittu\u0301n a\u0301 odda fingu sostatt ein l\u00e6ttan veg i\u0301 FM-finalurnar i\u0301 a\u0301r."}, {"text_idx": "#000019", "text": "Ta\u00f0 var onganti\u0301\u00f0 nakar ivi um hv\u00f8r fo\u0301r at standa sum vinnari, og hoyvi\u0301kingar gle\u00f0ast um at teir bert skuldu bru\u0301ka tveir dystir i\u0301 ha\u0301lvfinalunum, me\u00f0an mo\u0301tst\u00f8\u00f0uli\u00f0i\u00f0 i\u0301 finalunum hevur sp\u00e6lt tri\u0301ggjar har\u00f0ar dystir a\u0301 veg i\u0301 finaluna. Um ta\u00f0 ver\u00f0ur ein sto\u0301rur fyrimunur vita vit ikki enn, men vit vita at orkan hevur no\u0301gv at siga."}, {"text_idx": "#000020", "text": "Mennirnir hja\u0301 Heina Hanussarsyni hava havt eitt svingandi kappingara\u0301r, og eru eitt av tveimum li\u00f0um sum hava koppa\u00f0 H71 i\u0301 a\u0301r. Teir h\u00f8vdu sto\u0301rar trupulleikar at sp\u00e6la seg i\u0301gj\u00f8gnum verjuna hja\u0301 H71, og harafturat hava teir ma\u0301lmenn sum alti\u0301\u00f0 hava no\u0301gvar bjargingar."}]